Diari Oficial de la Generalitat Valenciana


Sumari del DOGV 8060, del 12-06-2017 (2017/4815)

Aprovació de l'informe ambiental i territorial estratègic pel procediment simplificat de la modificació puntual del Pla general d'ordenació urbana de l'entorn del carrer del Riu Minho. Expedient número 03381/2016/81.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8060

Data del DOGV
:   12-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4815


Data del document
:   24-05-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Aprovació de l'informe ambiental i territorial estratègic pel procediment simplificat de la modificació puntual del Pla general d'ordenació urbana de l'entorn del carrer del Riu Minho. Expedient número 03069/2016/81. [2017/4815]  
La Junta de Govern Local de l'Ajuntament de València, en sessió celebrada el 19 de maig de 2017, va adoptar l'acord que en la seua part dispositiva diu el següent:  
  
«Primer. Concloure que la proposta de modificació puntual del PGOU de València entorn carrer Riu Minho no té efectes significatius sobre el medi ambient d'acord amb els criteris establits en l'annex VIII de la LOTUP.  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del PGOU de València entorn carrer Riu Minho i designar com a alternativa més idònia mediambientalment en aquesta actuació l'alternativa 2, tenint en compte que abans del sotmetiment a informació pública del document urbanístic s'hi hauran d'incorporar les indicacions arreplegades en l'informe del Servei de Mobilitat de 12 d'abril de 2017, respecte de la ubicació de l'aparcament i la necessitat de grafiar la planta viària tal com està urbanitzada, i que la resta de condicionants  ha de complir-se en la fase d'execució de la urbanització. Pel que fa a la forma d'obtenció de les places d'aparcament subterrani, atenent a l'informe del Servei de Patrimoni de 2 de maig de 2017, en el document de planejament ha de quedar clara la finalitat d'aquestes places; és a dir, si es vol el subsòl per a complir la reserva d'aparcament exigible i complementar la del mateix edifici en els seus soterranis, o si ho és per a una dotació excedent de places d'aparcament en vial, i així poder realitzar-se un pronunciament municipal respecte d'això.  
  
A més, haurà de presentar-se l'estudi d'integració paisatgística en què, de manera rellevant, s'estudie la integració de la ximenera industrial (EEIL) a les zones verdes previstes en el planejament. La manera de garantir una qualitat acústica en la zona, sobretot al carrer de Joaquín Navarro, és que els projectes d'edificació dels immobles incloguen un apartat sobre aïllament acústic que garantisca el compliment dels objectius de qualitat acústica.  
Tercer. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic, identificant com a públic interessat l'Associació de Veïns de Patraix.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Cinqué. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. Aquesta resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 24 de maig de 2017.- El secretari: Manuel Latorre Hernández.